PATVIRTINTA

Birštono savivaldybės administracijos direktoriaus

2018 m. kovo 14 d.                 

įsakymu Nr. AV - 097
VAIKŲ SOCIALIZACIJOS, PILIETINIO IR TAUTINIO UGDYMO PROGRAMŲ RĖMIMO KONKURSO TVARKOS APRAŠAS

I. BENDROSIOS NUOSTATOS

1. Vaikų socializacijos, pilietinio ir tautinio ugdymo programų rėmimo konkurso tvarkos aprašas (toliau – Aprašas) nustato Vaikų socializacijos programų bei pilietinio tautinio ugdymo (toliau – Programos) rėmimo, organizavimo, finansavimo, atsiskaitymo už gautų lėšų panaudojimą ir atsakomybės tvarką. 

2. Programos remiamos konkurso būdu.

3. Konkurso tikslas – plėtoti vaikų socializacijos galimybes bei pilietinį ir tautinį ugdymą per mokslo metus ir mokinių vasaros atostogas.

4. Konkurso uždaviniai:

4.1. skatinti vaikus dalyvauti neformaliojo švietimo veikloje, šios veiklos įvairovę, saviraiškos poreikių tenkinimą;

4.2. sudaryti sąlygas turiningai edukacinei veiklai vaikų vasaros poilsio metu;
4.3. skatinti ir remti švietimo iniciatyvas, naujus metodus bei formas ugdant pilietiškumą, tautiškumą bei toleranciją.
II. KONKURSO ORGANIZAVIMAS

5. Programoje gali dalyvauti:

5.1. Birštono savivaldybės teritorijoje gyvenamąją vietą deklaravę ir Birštono savivaldybės ugdymo įstaigose besimokantys vaikai;
5.2. kitose savivaldybėse deklaravę gyvenamąją vietą vaikai, 100 proc. finansuojami tėvų lėšomis.
6. Programos teikiamos šioms grupėms:

6.1. vaikų vasaros poilsiui;

6.2. pilietiniam ir tautiniam ugdymui.
7. Vaikų socializacijos programos vykdomos per mokslo metus. 
8. Programų teikėjai ir vykdytojai gali būti švietimo įstaigos, kultūros įstaigos, asociacijos, kiti juridiniai asmenys, kurių nuostatuose (įstatuose) įteisinta vaikų švietimo veikla.

9. Programų teikėjai turi užpildyti vaikų socializacijos, pilietinio ir tautinio ugdymo programų rėmimo konkurso paraiškos formą (1 priedas) ir pateikti iki balandžio 5 d. Birštono savivaldybės administracijos Švietimo, kultūros ir sporto skyriui (Jaunimo g. 2, 59206 Birštonas).
10. Užpildyta paraiška teikiama įrišta 1 egzemplioriumi, kiekvienas paraiškos ir papildomos medžiagos puslapis turi būti numeruotas. Paraiška turi būti tvarkinga, įdėta į užklijuotą ir įstaigos, organizacijos spaudu antspauduotą voką bei registruojama Savivaldybės administracijos Švietimo, kultūros ir sporto skyriuje (toliau – Skyrius).

11. Konkursui pasibaigus paraiškos negrąžinamos ir saugomos vienus metus.

12. Vienas programos teikėjas kiekvienai grupei gali pateikti tik vieną paraišką. 

13. Savivaldybės administracijos direktoriaus įsakymu sudaroma nepriklausomų recenzentų grupė.

14. Kiekvieną projektą vertina trys nepriklausomi recenzentai, atsižvelgdami į šiame Apraše nurodytus programų prioritetus.

15. Recenzentai teikia siūlymus Savivaldybės administracijos direktoriaus sudarytai komisijai:
15.1. komisija, vadovaudamasi projektų recenzavimo išvadomis, teikia siūlymus Savivaldybės administracijos direktoriui įsakymu skirti lėšų programoms finansuoti. 
16. Prioritetai teikiami programoms: 

16.1. numatančioms užimti socialiai remiamus ir socialinės rizikos šeimų vaikus;
16.2. skatinančioms vaikų kūrybiškumą ir iniciatyvą;

16.3. aktyvia veikla užimančioms daugiau vaikų; 

16.4. numatančioms bendradarbiavimą su vaikų ir jaunimo organizacijomis;

16.5. numatančioms ilgesnės trukmės veiklą;

16.6. tęstinėms;

16.7. turinčioms kitų finansavimo šaltinių. 

17. Lėšos gali būti numatomos prekėms ir paslaugoms, kurios tiesiogiai susijusios su programos įgyvendinimu.

18. Lėšos negali būti numatytos:

18.1. programoms, numatančioms įsigyti baldų, transporto priemonių, kompiuterinės, medicininės įrangos ir kito inventoriaus, kuris nenusidėvi per vienus metus, o jo vieneto vertė yra didesnė kaip 500 eurų; 

18.2. programoms, numatančioms lėšas įsiskolinimams padengti ar investiciniams projektams finansuoti;

18.3. ilgalaikei patalpų nuomai ar išperkamajai nuomai, remontui, rekonstrukcijai ir statybai, patalpų eksploatacijai;

18.4. programos parengimo išlaidoms.

19. Jei programos teikėjas neatitinka konkurso reikalavimų, nurodytų Aprašo 6, 9 punktuose arba paraiška neatitinka konkurso reikalavimų, nurodytų Aprašo 9, 10 punktuose, ji nevertinama.

20. Informacija apie konkursą, jo laimėtojus ir skiriamų lėšų sąrašas skelbiamas Savivaldybės interneto svetainėje www.birstonas.lt.
21. Savivaldybės administracijos direktorius sudaro sutartis su konkurse lėšas laimėjusiais programų vykdytojais.

22. Programų vykdytojai privalo sutartyje aptartomis sąlygomis teikti informaciją apie vykdomą programą svietimas@birstonas.lt. Jokia kita informacija apie programą neviešinama.

III. FINANSAVIMAS

23. Konkursą laimėję programų teikėjai (toliau – programų vykdytojai) Skyriui kartu su sutartimi pateikia patikslintą sąmatą. 
24. Programų vykdytojai už skirtų tikslinių lėšų naudojimą ne pagal paskirtį atsako teisės aktų nustatyta tvarka. Jei programos vykdytojui iškils būtinybė koreguoti sąmatą ir keisti išlaidų ekonominės klasifikacijos straipsnius, jis būtinai tai turės raštu suderinti su Savivaldybės administracijos Apskaitos skyriumi.
IV. ATSISKAITYMAS IR ATSAKOMYBĖ

25. Programų vykdytojai, pasibaigus kiekvienam ketvirčiui, iki kito ketvirčio pirmo mėnesio 5 dienos Skyriui pateikia biudžeto išlaidų sąmatos įvykdymo ataskaitą pagal formą Nr. 2, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 (2009 m. gruodžio 17 d. įsakymo Nr. 1K-460 redakcija) ir išlaidas pagrindžiančius dokumentus.

26. Vaikų vasaros poilsio programų vykdytojai, pasibaigus projektui, Skyriui per 15 dienų  pateikia:
26.1. vaikų vasaros poilsio programų veiklos ataskaitą (2 priedas);

26.2. elektroninę programos ataskaitos formą ir vaizdinę projekto vykdymo medžiagą el. paštu svietimas@birstonas.lt.
27. Vaikų socializacijos, pilietinio ir tautinio ugdymo programų, vykdomų per mokslo metus, vykdytojai Skyriui pateikia:

27.1. vaikų socializacijos, pilietinio ir tautinio ugdymo programų, vykdomų per mokslo metus, veiklos ataskaitą (3 priedas);

27.2. elektroninę programos ataskaitos formą ir vaizdinę projekto vykdymo medžiagą el. pašto adresu svietimas@birstonas.lt.
28. Programai įgyvendinti skirtos lėšos nepervedamos tiems programų vykdytojams, kurie laiku neatsiskaitė už panaudotas lėšas pagal Aprašo 25 punktą.

29. Nepanaudotas lėšas vaikų vasaros poilsio programų vykdytojai turi grąžinti Savivaldybei iki kalendorinių metų spalio 10 dienos, kiti programų vykdytojai – iki kalendorinių metų gruodžio 10 dienos.

30. Programų vykdytojai teisės aktų nustatyta tvarka atsako už programose dalyvaujančių vaikų saugą, sveikatos priežiūrą, higienos sąlygas ir veiklos organizavimo kokybę.

31. Skyrius tikrina, ar programos vykdytojas laikosi šio Aprašo reikalavimų ir sutartyje nustatytų įsipareigojimų.

32. Programų vykdytojams skirtas lėšas naudojant ne pagal paskirtį, Savivaldybės administracijos direktorius gali koreguoti jiems skiriamų lėšų sumą arba nutraukti sutartį su programos vykdytojais ir pareikalauti nedelsiant grąžinti pervestas lėšas.

33. Programos finansinės apskaitos kontrolę vykdo Savivaldybės apskaitos skyrius, veiklos organizavimo priežiūrą – Savivaldybės švietimo, kultūros ir sporto skyrius. 
Priedai:

1 priedas. Vaikų socializacijos, pilietinio ir tautinio ugdymo programų rėmimo konkurso paraiška.
2 priedas. Vaikų vasaros poilsio programų veiklos ataskaita.  


3 priedas. Vaikų socializacijos, pilietinio ir tautinio ugdymo programų, vykdomų per visus metus ataskaita.  


